ཅན་དྷི་སྒར་ནས་ངེད་གཉིས་ལ་རྐུབ་སྟེགས་ཐོབ་ཀྱང་།མེ་ཏོག་དེ་འཇོག་ས་བརྟན་པོ་ཞིག་སྤྱི་སྤྱོད་རླངས་འཁོར་ནང་མེད་སྟབས།ལག་པར་འཁྱེར་དགོས་ཤིང་།ལག་པར་འཁྱེར་ན་གཉིད་ཁུག་ཐབས་བྲལ།གང་ཟིན་ཟེར་ན།གཉིད་ཁུག་ན་མེ་ཏོག་ལག་ནས་ཤོར་ངེས་རེད།དེའི་མཚན་མོ།ངའི་བུ་མོས་སྡུག་རུས་ཆེན་པོས་གང་ཐུབ་ཀྱིས་མེ་ཏོག་དེ་ལག་པར་འཁྱེར་ནས་ཡོང་།ངེད་གཉིས་ཀྱིས་མེ་ཏོག་དེའི་ཆེད་དུ་དེ་འདྲའི་དཀའ་ལས་རྒྱག་གི་ཡོད་པ་དེ།སྤྱི་སྤྱོད་རླངས་འཁོར་གྱི་འཛིན་བྱང་འཚོང་མཁན་དེས་མཐོང་རྗེས།ཁོང་གིས་མེ་ཏོག་ཁོག་མ་ཆུང་ཆུང་དེ།འགྱིག་ཁུག་མཁྲེགས་པོ་ཞིག་གི་ནང་བླུགས་ཏེ།ཁ་ལོ་པའི་རྒྱབ་ཀྱི་ལྕགས་ཧྲང་ལྡེབས་ལ་བརྟན་པོར་བསྡམས་སོང་།འོན་ཀྱང་ང་རང་ད་དུང་བློ་མ་བདེ་བར་ཐེངས་ཁ་ཤས་བལྟ་དགོས་བྱུང་།